# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 12/2019

# zo zasadnutia Vedenia STU zo dňa 12.06.2019

**PRÍTOMNÍ: podľa prezenčnej listiny**

**PROGRAM:**

1. Otvorenie
2. Informácia o projekte ACCORD
3. Návrh na zmenu účelu použitia dotácie z fondu obnovy z roku 2018
4. Harmonogram prijímacieho konania na akad. rok 2020/2021
5. Návrh Dodatku č. 1 k smernici rektora 1/2018-SR Školné a poplatky spojené so štúdiom na STU na akademický rok 2019/2020
6. Návrh na spustenie procesu implementácie Stratégie ľudských zdrojov pre výskumných pracovníkov a získanie európskeho ocenenia HR Excellence in Research Award (HRS4R)
7. Návrh na zloženie novej Atestačnej komisie STU
8. Informácia o podmienkach účasti STU v projekte H2020 Marie Skłodowska Curie Actions COFUND – SASPRO II
9. Správa o stave projektu Erasmus+ KA103 a KA107
10. Darčekové a propagačné predmety STU
11. Účasť STU na veľtrhoch 2019
12. Harmonogram OVS Paulínska Trnava a jeho vysporiadanie
13. Návrh na odsúhlasenie NZ a dodatkov k NZ
14. Rôzne

**K BODU 1: Otvorenie**

V úvode rokovania rektor privítal členov vedenia a vyzval predsedu AS STU, prof. Peciara, aby oboznámil prítomných o situácii na FIIT STU v súvislosti s ostatným zasadnutím AS FIIT STU dňa 11.06.2019.

Následne rektor informoval o programe 12. zasadnutia Vedenia STU.

**UZNESENIE: 12.1/2018-SR**

Vedenie STU berie na vedomie informáciu o priebehu zasadnutia AS FIIT STU dňa 11.06.2019.

**UZNESENIE: 12.1.1/2018-SR**

Vedenie STU schvaľuje program 12. zasadnutia vedenia bez pripomienok.

**K BODU 2: Informácia o projekte ACCORD**

Ing. Belko v krátkosti oboznámil prítomných o udalostiach, ktoré sa uskutočnili v ostatných dňoch:

* uskutočnilo sa
  + koordinačné stretnutie so zástupcami UK BA
  + stretnutie so zástupcami RO k postoju Jaspers a divízii IQR
  + stretnutie so zástupcami Útvaru hodnoty za peniaze – všetky vznesené požiadavky boli dodané, 20.6.2019 bude k dispozícii pracovná verzia stanoviska
  + stretnutie so zástupcami ekonomického oddelenia, kde otvorili otázku možnosti zálohových platieb
* stále nie je podpísané usmernenie č. 2 k predmetnej výzve ACCORD, obsahujúce zmeny pre inováciu spracovania projektovej dokumentácie žiadosti o NFP
* informoval o neadekvátnom prístupe zodpovednej osoby za komunikáciu s IQR z úrovne MŠVVaŠ SR
  + GR Igliar prisľúbil v uvedenej veci podporu
* je plánované stretnutie so zástupcami odboru pre posudzovanie projektov (MŠVVaŠ SR), kde sa budú diskutovať ich pripomienky k prvej verzii novej žiadosti o NFP
* do konca júna bude pôvodná žiadosť o NFP stiahnutá z ITMS systéme a vzápätí vložená nová – podmienená stanoviskom Útvaru hodnoty za peniaze MF SR
* informoval o možnosti začatia realizovania projektu ešte pred podpisom zmluvy o NFP
  + po 1.7. 2019 sa môže začať realizovať projekt
* dňa 12.06.2019 sa uskutoční avizovaná prezentácia ideového návrhu bloku A SvF STU.

## V nadväznosti na opakovanú žiadosť členov AS STU ohľadom slabej informovanosti o projekte ACCORD, prítomní v závere diskutovali o možnostiach zverejnenia podkladov, resp. schválených materiálov k projektu na web stránke STU.

**UZNESENIE: 12.2/2019-V**

Vedenie STU berie na vedomie aktuálnu informáciu o projekte ACCORD.

**K BODU 3: Návrh na zmenu účelu použitia dotácie z fondu obnovy z roku 2018**

Materiál uviedol kvestor.

AS STU v apríli minulého roku schválil vyčlenenie účelovo určených finančných prostriedkov z fondu obnovy vo výške 150 tis. EUR na úpravu priestorov pre UTI STU, v súvislosti s jeho sťahovaním do priestorov FIIT a 100 tis. EUR na obnovu vozidlového parku STU. Keďže sa predpokladá presťahovanie UTI aj do priestorov FEI, je navrhnuté nové členenie prostriedkov určených na rekonštrukciu. Z pôvodnej čiastky určenej na obnovu vozidlového parku STU sa navrhuje vyčleniť 50 tis. EUR a investovať ju do výmeny osvetlenia a dobudovania atletického štadióna CAŠ STU.

**UZNESENIE: 12.3/2019-V**

Vedenie STU schvaľuje návrh na zmenu účelu použitia dotácie fondu obnovy z roku 2018 podľa predloženého materiálu a odporúča materiál predložiť na schválenie Akademickému senátu STU.

**K BODU 4: Harmonogram prijímacieho konania na akad. rok 2020/2021**

Materiál uviedla prorektorka Bakošová.

V krátkosti informovala o termínoch prijímacieho konania na akademický rok 2020/2021 na jednotlivých fakultách a všetkých stupňoch štúdia. Skonštatovala, že aj po niekoľkých diskusiách sa termíny prijímacieho konania na fakultách nepodarilo zatiaľ zjednotiť, a teda sú rovnaké ako minulý rok.

**UZNESENIE: 12.4/2019-V**

Vedenie STU schvaľuje Harmonogram prijímacieho konania na akad. rok 2020/2021 bez pripomienok a odporúča predložiť materiál na zasadnutie Kolégia rektora STU.

**K BODU 5: Návrh Dodatku č. 1 k smernici rektora 1/2018-SR Školné a poplatky spojené so štúdiom na STU na akademický rok 2019/2020**

Materiál uviedla prorektorka Bakošová v zmysle § 92 ods. 6 zákona 131/2002 Z. z. o vysokých školách a o zmene a doplnení niektorých zákonov v znení neskorších predpisov a v súlade s článkom 9 ods. 2 smernice rektora číslo 1/2018-SR zo dňa 06. 09. 2018 Školné a poplatky spojené so štúdiom na Slovenskej technickej univerzite v Bratislave na akademický rok 2019/2020. Materiál bol prerokovaný na porade prorektorky a prodekanov pre vzdelávanie dňa 10. 06. 2019.

Pozornosť upriamila na zmeny v Čl. 2, bod 5 a Čl. 5, bod 9, ktoré vyplývajú zo zákona a týkajú sa prioritne podmienok pre odpustenie/úhradu školného, o.i. aj z dôvodu účasti na akademickej mobilite. Ďalšie zmeny sa týkajú už konkrétnych tabuliek – aktualizácia súčasného stavu študijných programov.

V rámci diskusie sa rektor informoval o podmienkach odpustenia školného v rámci osobitného zreteľa. Zároveň predniesol námet do diskusie: študenti technických univerzít údajne vo všeobecnosti nemajú prax, a preto uvažuje o možnosti predĺženia štúdia zahrňujúceho prax, ktorá by časom mohla byť aj povinná. V takom prípade by študent nemusel prerušiť štúdium.

Prítomní sa zhodli, že v prípade záujmu a v rámci pripravovania nových študijných programov by mohla byť zahrnutá podmienka praxe počas štúdia. Súčasne rektor vyjadril želanie prijímať väčší počet zahraničných doktorandov, čo si vyžaduje akceptovateľnejšie podmienky pre prijatie vrátane nižších poplatkov.

**UZNESENIE: 12.5/2019-V**

Vedenie STU schvaľuje „Návrh Dodatku č. 1 k smernici rektora 1/2018-SR Školné a poplatky spojené so štúdiom na Slovenskej technickej univerzite v Bratislave na akademický rok 2019/2020“ bez pripomienok a odporúča predložiť materiál na zasadnutie Kolégia rektora STU.

**K BODU 6: Návrh na spustenie procesu implementácie Stratégie ľudských zdrojov pre výskumných pracovníkov a získanie európskeho ocenenia HR Excellence in Research Award (HRS4R)**

Materiál uviedol a prezentoval prorektor Szolgay.

Oboznámil prítomných, že Stratégia ľudských zdrojov pre výskumných pracovníkov podporuje výskumné inštitúcie a organizácie pri implementácii Charty a Kódexu vo svojich politikách a postupoch. EK udelí ocenenie HRS4R inštitúciám, ktoré budú úspešné práve v inicializácii procesu implementácie zásad Charty a Kódexu do svojich politík ĽZ. Cieľom ich implementácie je zabezpečiť, aby spolupráca výskumníkov a zamestnávateľov prispievala k vytváraniu, zdieľaniu a šíreniu vedomostí, technologickému rozvoju a apod. Ďalej informoval, že SAIA a UMB prejavili ochotu pomôcť a podporiť STU pri uchádzaní sa o uvedené ocenenie. Súčasne oboznámil prítomných o orientačnom časovom pláne implementácie HRS4R.

V rámci krátkej diskusie rektor konštatoval, že uvedená aktivita by mohla STU pomôcť hlavne pri akreditácii.

**UZNESENIE: 12.6/2019-V**

Vedenie STU berie na vedomie informáciu o spustení procesu implementácie Stratégie ľudských zdrojov pre výskumných pracovníkov a získanie európskeho ocenenia HR Excellence in Research Award (HRS4R).

**K BODU 7: Návrh na zloženie novej Atestačnej komisie STU**

Materiál uviedol prorektor Szolgay.

Informoval, že návrh na zloženie Atestačnej komisie STU je predložený v dôsledku skončenia funkčného obdobia členov Vedenia STU. Zloženie komisie, ktorá pozostáva z jej predsedu, prodekanov fakúlt, zástupcu UOO STU a členov z praxe, schvaľuje na návrh rektora Ministerstvo školstva SR podľa § 10 ČSAV č.55/1977 Zb.

V rámci krátkej diskusie prorektor informoval, že komisia zasadá spravidla dvakrát do roka. Predseda AS STU upozornil na chybu v titule prof. Ďuriša. Prorektor Moravčík odporučil doplniť k Ing. arch. Hrdinovi – členovi z praxe bližšiu špecifikáciu k miestu jeho pôsobenia.

**UZNESENIE: 12.7/2019-V**

Vedenie STU berie na vedomie návrh na zloženie novej Atestačnej komisie STU.

**K BODU 8: Informácia o podmienkach účasti STU v projekte H2020 Marie Skłodowska Curie Actions COFUND – SASPRO II**

Materiál uviedol prorektor Szolgay.

Informoval, že projekt SASPRO II bol už po druhýkrát zamietnutý a v rámci spolupráce so SAV a UK je možné projekt podať aj tretíkrát, avšak s podmienkou spolufinancovania, čo pre STU predstavuje cca 1,3 mil. EUR.

V rámci diskusie sa prítomní zhodli na názore, že projekt by mal byť opätovne podaný. Finančnú záťaž odporučili rozpočítať na jednotlivé fakulty. Rektor navrhol vypracovať systém, resp. mechanizmus na poskytnutie podpornej činnosti, príp. podpory a asistencie s cieľom zvýšiť profesionalitu a úspešnosť v podávaní projektov H2020 a zároveň tak zvýšiť bodové hodnotenie projektu. Prorektor Moravčík dal do pozornosti možnosť mentoringu, ktorý by fungoval na pôde STU. V nadväznosti na uvedené predseda AS STU podotkol, že takýto mechanizmus sa v minulosti neosvedčil a ideálne by bolo mať zoznam mentorov, ktorí pôsobia ako hodnotitelia projektov H2020, na ktorých sa v prípade potreby je možné obrátiť a požiadať o pomoc.

**UZNESENIE: 12.8/2019-V**

Vedenie STU berie na vedomie informáciu o podmienkach účasti STU v projekte H2020 Marie Skłodowska Curie Actions COFUND – SASPRO II STU a súhlasí s opätovným podaním projektu.

**K BODU 9: Správa o stave projektu Erasmus+ KA103 a KA107**

Materiál uviedla prorektorka Vitková.

Oboznámila prítomných o stave programov KA103 a KA107 a detailne porovnala plnenie jednotlivých výziev v rokoch 2017 - 2019. Upozornila, že v rámci uvedených činností musí byť STU omnoho aktívnejšia. V rámci KA103 je potrebné apelovať na dekanov, aby zlepšili napĺňanie mobilít, čerpali pridelené finančné prostriedky a mobilizovali študentov na stáž už na začiatku akademického roka. Mobility pracovníkov a učiteľov sa taktiež nevyužívajú v dostatočnej miere, dokonca niektoré fakulty nenahlásili žiadne možnosti stáží. Upozornila aj na skutočnosť, že veľký počet študentov sa z dôvodu nekompatibility predmetov zo stáží odhlasuje. Na dôvažok v rámci KA103 študentských stáží v r. 2018/2019 evidujeme oproti iným univerzitám hlboký pokles. Taktiež upriamila pozornosť aj na KA107 - ICM, kde STU získala len 3 z 10 podaných medzinárodných čiastkových ICM projektov. Oproti ostatným slovenským univerzitám aj v tomto prípade STU ťahá za kratší koniec.

Rektor skonštatoval, že je potrebné urobiť analýzu a zistiť príčinu poklesu v uvedených projektoch.

**UZNESENIE: 12.9/2019-V**

Vedenie STU berie na vedomie správu o stave projektu Erasmus+ KA103 a KA107.

**UZNESENIE: 12.9.1/2019-V**

Vedenie STU odporúča

1. zlepšiť realizáciu mobilít v programe KA103 a tým čerpanie plánovaných a pridelených prostriedkov.
2. zvýšiť aktivity v programe KA107.

**K BODU 10: Darčekové a propagačné predmety STU**

Materiál uviedla a prezentovala prorektorka Vitková ako návrh koncepcie darčekových propagačných predmetov STU.

Oboznámila prítomných, že koncepcia propagačných materiálov má vychádzať z grafického manuálu STU. Navrhla rozdeliť propagačné materiály do troch rôznych kategórií, analyzovala a následne prezentovala aj príslušnú obrazovú dokumentáciu vrátane vzorových predmetov partnerskej českej univerzity. Upriamila pozornosť prítomných na publikácie Vydavateľstva STU, ktoré prorektorka Bakošová navrhla po vzore zahraničných univerzít distribuovať, vrátane ďalších propagačných predmetov, v rámci kníhkupectiev na fakultách. Prorektorka Vitková informovala prítomných aj o ponuke na zakúpenie publikácie 101+101 leteckých pohľadov na Česko – Slovensko (202 leteckých fotografií – najkrajšie letecké pohľady).

**UZNESENIE: 12.10/2019-V**

Vedenie STU berie na vedomie prehľad darčekových a propagačných predmetov STU.

**K BODU 11: Účasť STU na veľtrhoch 2019**

Materiál uviedla prorektorka Vitková v súvislosti s prípravou účasti STU na veľtrhoch vzdelávania v roku 2019.

Informovala o jesenných termínoch veľtrhov pomaturitného vzdelávania. Upozornila, že oproti českým univerzitám sme v minulosti nemali veľkú šancu osloviť väčší počet návštevníkov a navrhla spoločnú expozíciu s UK s cieľom získať čo najviac študentov.

**UZNESENIE: 12.11/2019-V**

Vedenie STU schvaľuje pre rok 2019 účasť STU na veľtrhoch Gaudeamus Bratislava, Gaudeamus Nitra, Gaudeamus Brno, Pro Educo.

**UZNESENIE: 12.11.1/2019-V**

Vedenie STU súhlasí, aby bola študentom reprezentujúcim STU na veľtrhoch 2019 zo strany fakúlt/ústavu vytvorená možnosť náhrady za vymeškaný výučbový proces v čase konania veľtrhov.

**UZNESENIE: 12.11.2/2019-V**

Vedenie STU schvaľuje udelenie odmeny študentom zo štipendijného fondu, príp. z iných zdrojov v celkovej sume 3000,- €.

**K BODU 12: Harmonogram OVS Paulínska Trnava a jeho vysporiadanie**

Materiál uviedol kvestor. Prizvaný: JUDr. Michalička.

Kvestor v krátkosti informoval členov vedenia o harmonograme obchodnej verejnej súťaže na predaj nehnuteľností na Paulínskej ulici v Trnave a návrh rozdelenia výnosu z predaja, ktorý navrhuje rozdeliť v členení 50% finančných prostriedkov pre MTF STU a 50% ponechať na univerzitnom účte z predaja majetku. Návrh vychádza zo skutočnosti, že MTF STU rozsiahlo čerpala z účtu z predaja majetku, ktorý slúžil ako spolufinancovanie projektov. Konštatoval, že o rozdelení finančných prostriedkov získaných z predaja majetku bude v záverečnej fáze rozhodovať AS STU. Prorektor Moravčík upozornil, že MTF STU pravdepodobne nebude súhlasiť s uvedeným návrhom aj preto, že v minulosti boli financie z predaja majetku delené v pomere 80:20 (80% pre fakultu a 20% pre STU), fakulty to vnímajú ako zvykové právo.

Rokovanie bolo v uvedenom bode prerušené. Rektor požiadal kvestora o prípravu podkladov potrebných k individuálnemu rokovaniu s vedením MTF STU vrátane prehľadu čerpania účtu z predaja majetku.

**K BODU 13: Návrh na odsúhlasenie NZ a dodatkov k NZ**

Materiál uviedol a prezentoval kvestor.

**UZNESENIE: 12.13/2019-V**

Vedenie STU prerokovalo žiadosti FCHPT STU, FEI STU, MTF STU a SvF STU o nájom nehnuteľného majetku STU uvedeného v bodoch 1 až 8 tohto materiálu bez pripomienok a odporúča rektorovi žiadosti uvedené v bodoch 1, 5 až 8 tohto materiálu v zmysle článku 3 bod 3 smernice rektora číslo 9/2013-SR predložiť na vyjadrenie predchádzajúceho písomného súhlasu do Akademického senátu STU.

|  |  |  |
| --- | --- | --- |
| **1.** | **Nájomca:** | **Ing. Miloslav Tengler, Aut. Ing. – diagnostika**, Pri Hradnej studni 4, 811 03 Bratislava  nájomca je podnikateľom zapísaným v živnostenskom registri Okresného úradu Bratislava,  číslo živ. registra: 101-3012 |
|  | Predmet nájmu: | dočasne nepotrebný majetok; nebytový priestor v objekte FCHPT STU na Radlinského 9 v BA, nachádzajúci sa prízemí novej budovy pozostávajúci z miestnosti č. 097– kancelárky priestor o výmere 12,99 m2 a spoločných priestorov o výmere 2,53 m2,  predmet nájmu spolu: **15,52 m2.** |
|  | Účel nájmu: | kancelársky priestor na výkon podnikateľskej činnosti nájomcu |
|  | Doba nájmu: | 01.07.2019 – 31.12.2023 |
|  | Nájomné: | kancelársky priestor (12,99 m2) – 85,00 €/m2/rok, t. j. 1 004,15 €/rok,  spoločné priestory (2,53 m2) – 15,00 €/m2/rok, t. j. 37,95 €/rok,  štvrťročná výška nájomného je 260,52 €,  nájomné spolu ročne: **1 042,10 €/rok**.  nájomné je v súlade so smernicou1. |
|  | Náklady za služby a energie: | náklady na dodanie energií a služieb budú zálohovo fakturované nájomcovi do 15. dňa 1.  mesiaca daného štvrťroka to v súlade s § 19 ods. 3 zákona 222/2004 Z. z. o dani s pridanej  hodnoty v znení zmien a doplnení, ako opakované plnenie. Splatnosť zálohových faktúr je 14 kalendárnych dní. Výška zálohových platieb bude vypočítaná ako aritmetický priemer  z platieb za uplynulý kalendárny rok. |
|  | Predkladá: | dekan FCHPT STU |

|  |  |  |
| --- | --- | --- |
| **2.** | **Nájomca:** | **S-TERM s.r.o.,** Pavlova 3, 821 08 Bratislava  nájomca je zapísaný v OR OS Bratislava, oddiel: Sro, vložka č. 49588/B . |
|  | Predmet nájmu: | dočasne nepotrebný majetok, nebytový priestor nachádzajúci sa v objekte SvF STU, Technická ulica č. 5 v Bratislave, predmetom nájmu je zastrešená spevnená plocha – skladové priestory s celkovou výmerou 107,10 m2,  predmet nájmu celkom o výmere**: 107,10 m2** . |
|  | Účel nájmu: | výkon podnikateľskej činnosti nájomcu |
|  | Doba nájmu: | 15.06.2019 – 31.12.2019 |
|  | Nájomné: | Zmluvné strany sa dohodli na nájomnom za užívanie nebytových priestorov vo výške: skladový priestor (107,10 m2) – 10,00 €/m2/rok, t. j. **580,13** € za dohodnutú dobu nájmu  nájomné je v súlade so smernicou1 |
|  | Náklady za služby a energie: | preddavky na náklady za opakované dodanie energií a služieb budú nájomcovi fakturované zálohovo do 15 dňa 1. mesiaca príslušného štvrťroka vopred. Nájomca je povinný uhradiť faktúru do 7 dní odo dňa vystavenia faktúry. Výška zálohových platieb bude vypočítaná ako aritmetický priemer z platieb za uplynulý kalendárny rok. Prenajímateľ vyhotoví po uplynutí zúčtovacieho obdobia, najneskôr do 20 dní zúčtovaciu faktúru so splatnosťou 7 kalendárnych dní odo dňa jej vyhotovenia. |
|  | Predkladá: | dekan SvF  STU |

|  |  |  |
| --- | --- | --- |
| **3.** | **Nájomca:** | **BSKO, s.r.o.,** Prešovská 40/B, 821 02 Bratislava  nájomca je zapísaný na OS Bratislava I, oddiel Sro, vložka č. 112645/B |
|  | Predmet nájmu: | dočasne nepotrebný majetok, časť nehnuteľnosti – vyhradené parkovacie miesto č. 32 s výmerou 12 m2 nachádzajúce sa na parkovisku vedľa administratívnej budovy na Radlinského č. 13 v Bratislave,  predmet nájmu**: 1 parkovacie miesto**. |
|  | Účel nájmu: | parkovanie osobného motorového vozidla nájomcu |
|  | Doba nájmu: | 01.07.2019 – 30.06.2020 |
|  | Nájomné: | zmluvné strany sa dohodli na nájomnom vo výške 650,00 €/rok/1 státie,  nájomné spolu ročne: **650,00 €**  nájomné je v súlade so smernicou |
|  | Náklady za služby a energie: | ------------- |
|  | Predkladá: | dekan SvF  STU |

|  |  |  |
| --- | --- | --- |
| **4.** | **Nájomca:** | **REFIN, s. r. o**., Drieňová 24, 821 03 Bratislava  je podnikateľom zapísaným na OS Bratislava I, oddiel Sro, vložka č. 19762/B. |
|  | Predmet nájmu: | dočasne nepotrebný majetok, časť nehnuteľnosti – plocha pre budúce kontajnerové stojisko komunálneho odpadu Nájomcu s výmerou 8,10 m2 (2,68 x 3,02 m) a jedno vyhradené parkovacie miesto č. 31 s výmerou 12,50 m2 nachádzajúce sa na parkovisku vedľa administratívnej budovy na Radlinského č. 13 v Bratislave,  predmet nájmu**: 20,60 m2.** |
|  | Účel nájmu: | Nájomca bude využívať predmet nájmu na uloženie kontajnerov vlastného komunálneho odpadu a na parkovanie svojich motorových vozidiel v súvislosti so zabezpečovaním prevádzky svojho priľahlého majetku. |
|  | Doba nájmu: | 01.07.2019 – 30.06.2020 |
|  | Nájomné: | plocha pre kontajnerové stojisko (8,10 m2) – 521,00 €/rok  Parkovacie miesto (12,50 m2) – 780,00 €/rok,  štvrťročná výška nájomného je 325,25 €,  nájomné spolu ročne: **1 301,00 €/rok**.  nájomné je v súlade so smernicou. |
|  | Náklady za služby a energie: | ------------- |
|  | Predkladá: | dekan SvF  STU |

|  |  |  |
| --- | --- | --- |
| **5.** | **Nájomca:** | **Mgr. Danka Kolesárová – NEHNUTEĽNOSTI,** Romanova 35, 851 02 Bratislava,  nájomca je zapísaný v ŽR OÚ Bratislava, reg. č. 105-16661. |
|  | Predmet nájmu: | dočasne nepotrebný majetok; nebytový priestor v objekte FCHPT STU na Radlinského 9 v BA, nachádzajúci sa prízemí novej budovy pozostávajúci z miestnosti č. 110 – kancelársky priestor o výmere 12,57 m2 a spoločných priestorov o výmere 2,45 m2,  predmet nájmu spolu: **15,02 m2.** |
|  | Účel nájmu: | výkon podnikateľskej činnosti nájomcu |
|  | Doba nájmu: | 01.07.2019 – 31.12.2023 |
|  | Nájomné: | kancelárky priestor č. 110 (12,57 m2) – 85,00 €/m2/rok, t. j. 1 068,45 €/rok,  spoločné priestory (2,45 m2) – 15,00 €/m2/rok, t. 36,75 €/rok,  štvrťročná výška nájomného je 276,30 €,  nájomné spolu ročne: **1 105,20 €/rok.**  nájomné je v súlade so smernicou. |
|  | Náklady za služby a energie: | náklady na dodanie energií a služieb budú zálohovo fakturované nájomcovi do 15. dňa 1.  mesiaca daného štvrťroka to v súlade s § 19 ods. 3 zákona 222/2004 Z. z. o dani s pridanej  hodnoty v znení zmien a doplnení, ako opakované plnenie. Splatnosť zálohových faktúr je 14 kalendárnych dní. Výška zálohových platieb bude vypočítaná ako aritmetický priemer  z platieb za uplynulý kalendárny rok. |
|  | Predkladá: | dekan FCHPT STU |

|  |  |  |
| --- | --- | --- |
| **6.** | **Nájomca:** | **AccSa s.r.o.**, Fedákova 1846/38, 841 02 Bratislava  nájomca je zapísaný v OR OS Bratislava I, oddiel: Sro, vložka č.: 92261/B |
|  | Predmet nájmu: | **dodatkom č. 1** k Nájomnej zmluve č. 28/2018 R-STU o nájme nebytových priestorov s dobou nájmu od 01.09.2018 do 31.08.2019 **sa od 01.09.2019 predlžuje doba trvania nájmu**, dočasne nepotrebný majetok; nebytový priestor v budove FEI STU na Ilkovičova 3 v BA, nachádzajúci sa v budove D na 3. poschodí, pozostávajúci z kancelárskeho priestoru č. 325 o výmere 13,24m2 **do 30.06.2020,**  predmet nájmu spolu: **13,24m2**. |
|  | Účel nájmu: | laboratórny priestor na výkon podnikateľskej činnosti nájomcu |
|  | Doba nájmu: | 01.09.2018 – 30.06.2020 |
|  | Nájomné: | laboratórny priestor (13,24 m2) - 60,00 €/m2/rok, t. j. 794,40 €/rok,  štvrťročná výška nájomného je 198,60 €,  nájomné spolu ročne: **794,40 €/rok**.  nájomné je v súlade so smernicou |
|  | Náklady za  služby a energie: | preddavky na náklady za dodanie energií a služieb sú stanovené zálohovo štvrťročne vopred.  Nájomca má v predmete nájmu nainštalované zariadenie na meranie spotreby el. energie.  Základ pre stanovenie paušálnej sadzby tvoria náklady predchádzajúceho obdobia za dodanie  vody, tepla, teplej vody a služieb celkových priestorov FEI STU a pre nájomcu určené  prepočtom podľa prenajatej plochy. |
|  | Predkladá: | dekan FEI STU |

|  |  |  |
| --- | --- | --- |
| **7.** | **Nájomca:** | **SFÉRA, a. s.,** Karadžičova 2, 811 08 Bratislava,  nájomca je zapísaný v OR OS Bratislava I, oddiel Sa, vložka č.: 1979/B |
|  | Predmet nájmu: | **zmluva o budúcej nájomnej zmluve;** dočasne nepotrebný majetok, nebytový priestor nachádzajúci sa v objekte CAMBO na ul. J.Bottu v Trnave o celkovej výmere 90m2**,**  predmet nájmu spolu: **90m2** . |
|  | Účel nájmu: | vykonávanie vedecko-výskumnej činnosti |
|  | Doba nájmu: | 01.12.2019 – 31.12.2026 |
|  | Nájomné: | nebytový priestor (90,00 m2) – 33,00 €/m2/rok , t. j. 2 970,00 €/rok,  štvrťročná výška nájomného je 742,50 €,  nájomné spolu ročne: **2 970,00 €/rok**.  nájomné je v súlade so smernicou. |
|  | Náklady za služby a energie: | bude prenajímateľ štvrťročne fakturovať podľa skutočného odberu. Ročné zúčtovanie energií bude nájomcovi vystavené vždy v prvom kvartáli nasledujúceho roka*.* |
|  | Predkladá: | dekan MTF STU |

|  |  |  |
| --- | --- | --- |
| **8.** | **Nájomca:** | **Plavecký klub STU Trnava**, J. Bottu 23, 917 24 Trnava  nájomca je občianskym združením zaregistrovaným na MV SR |
|  | Predmet nájmu: | **dodatkom č. 4** k Nájomnej zmluve č. 42/2015 R-STU o nájme nebytových priestorov s dobou nájmu od 01.07.2015 do 30.06.2019 **sa od 01.07.2019 predlžuje doba trvania nájmu** dočasne nepotrebného majetku; nebytový priestor nachádzajúci sa na prízemí budovy J. Bottu 23 v Trnave, pozostávajúci z miestnosti č. 65 a 67 spolu s príslušenstvom (WC, umyváreň, chodba) o výmere 32,76m2 **do 30.06.2020,**  predmet nájmu spolu: **32,76m2**. |
|  | Účel nájmu: | výkon administratívnych činností Plaveckého klubu STU Trnava |
|  | Doba nájmu: | 01.07.2015 – 30.06.2020 |
|  | Nájomné: | miestnosti spolu s príslušenstvom (32,76 m2) – 16,00 €/m2/rok, t. j. 524,16 €/rok,  štvrťročná výška nájomného je 131,04 €,  nájomné spolu ročne: **524,16 €/rok**.  nájomné je v súlade so smernicou |
|  | Náklady za  služby a energie: | polročne preddavky vo výške 182,42 €. Najneskôr do konca marca každého kalendárneho roka vykoná prenajímateľ vyúčtovanie ročnej úhrady za služby v predchádzajúcom roku. Nedoplatky alebo preplatky z vyúčtovania sú splatné do 15 dní odo dňa doručenia vyúčtovania nájomcovi. |
|  | Predkladá: | dekan MTF  STU |

**K BODU 14: Rôzne**

Prorektorka Vitková informovala o:

* Výročnej konferencii a výstava EAIE ( European Association for International Education), ktorá sa uskutoční vo Fínsku v dňoch 24. – 27.9.2019
* požiadavke MŠVVaŠ SR k odpočtu plnenia spolupráce STU s Rakúskom za obdobie rokov 2013 – 2019 v rozsahu:
  + počty hosťujúcich profesorov, oblasti, resp. fakulty, ktoré hostí prijímajú a ktoré rozvíjajú uvedenú spoluprácu najintenzívnejšie, porovnanie počtov s inými nemecky hovoriacimi krajinami atď.
    - v nadväznosti na vyššie uvedené prorektorka Vitková upozornila, že sa na fakultách absentuje evidencia

zahraničných návštev, čo nám škodí napr. aj pri hodnotení STU v medzinárodných rebríčkoch, kde sa to vníma ako jedno z kritérií hodnotenia kvality VŠ

* Veľvyslanectve mladých - finále celoslovenského projektu, na ktorom sa zúčastnila v zastúpení pána rektora
  + projekt vytvára podmienky pre študentov, ktorí sú nadaní a majú potenciál
* programe Misie charkovských stredoškolákov
* stretnutí s pánom Zubiri z spol. Global media, ktorý nám ponúka za poplatok možnosť prezentácie STU
* urbanistických štúdiách vo vnútrobloku STU

Kvestor

* informoval prítomných, že verejné obstarávanie na polygrafické služby a letenky nie sú stále uzavreté

Prorektorka Bakošová

* oboznámila členov vedenia, že sa spolu s prorektorkou Vitkovou stretli s p. Miklášikom zo spol. Mega & Loman, ktorý v nadväznosti na dohody s predošlým vedením požiadal opäť o stretnutie, na ktorom by rád odprezentoval víziu ďalšej spolupráce
  + rektor odporučil uskutočniť stretnutie za prítomnosti prodekanov pre PR a vzdelávanie

Prorektor Szolgay

* zaujímal sa o stav priznania polročných odmien pre zamestnancov R STU
  + rektor informoval, že z technických príčin budú odmeny vyplatené v mesiaci júli.

V závere rokovania rektor poďakoval členom vedenia za predložené materiály a aktívnu účasť.

Súčasne pripomenul, že v najbližších dňoch by sa vedenie malo zaoberať úlohami, ktoré si členovia vedenia stanovili v rámci krátkodobého horizontu na výjazdovom zasadnutí v Banskej Štiavnici v dňoch 21. – 22.3.2019.

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **Jún** | 24.06.2019 | AS STU | 14:00 |  |
|  | 26.06.2019 | KR STU | 10:00 | 9:00 menovanie docentov |
| **Júl** | 03.07.2019 | V STU | 09:00 |  |

Zapísala: 14.06.2019 Zápisnicu overil: 14.06.2019

Erika Jevčáková, B.S.B.A. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Dr.h.c. Prof.h.c. Prof. Dr. Ing. Oliver Moravčík \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_